
Návrh
UZNESENIE VLÁDY SLOVENSKEJ REPUBLIKY
č. 
z. 

k Správe o činnosti splnomocnenca vlády SR pre preverenie procesu riadenia a manažovania zdrojov počas pandémie COVID-19 pri príprave Globálnej pandemickej dohody a Medzinárodných zdravotných predpisov

	Číslo materiálu:
	

	Predkladateľ:
	predseda vlády


Vláda
A.   berie na vedomie 
A.1	Správu o činnosti splnomocnenca vlády SR pre preverenie procesu riadenia a manažovania zdrojov počas pandémie COVID-19 pri príprave Globálnej pandemickej dohody a Medzinárodných zdravotných predpisov;
B.  vyhlasuje, že
B.1	občania Slovenskej republiky majú slobodu voľby pri rozhodovaní o očkovaní vakcínami na princípe mRNA technológie;
C. ukladá
ministrovi zdravotníctva
C.1 predložiť na rokovanie vlády informáciu o stave prípravy Globálnej pandemickej dohody vrátane stanoviska Slovenskej republiky k jednotlivým článkom k aktuálnemu návrhu tejto dohody, ktorým by sa dosiahla maximálne možná suverenita Slovenskej republiky
              do 31. marca 2025 
 C.2  predložiť na rokovanie vlády novelizáciu zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, s cieľom spresnenia definície „pandémia“
 	do 30. júna 2025

C.3   zabezpečiť zabráneniu vymazávania databáz spojených s pandemickými opatreniami a ich následkami uložených v informačných systémoch Ministerstva zdravotníctva Slovenskej republiky, Národného centra zdravotníckych informácií, Úradu verejného zdravotníctva Slovenskej republiky, Úradu pre dohľad nad zdravotnou starostlivosťou, Štátneho ústavu pre kontrolu liečiv
              trvale
C.4  zabezpečiť uskladnenie a ochranu aktuálne dostupných retenčných šarží vakcín používaných proti ochoreniu  COVID-19 za účelom ich ďalšej analýzy v prípade preukázania nežiaducich účinkov vakcín vyrobených proti ochoreniu COVID-19, aj všetkých ostatných šarží vakcín hromadne používaných pre celú populáciu
               priebežne
C.5  zabezpečiť negociovanie doložky o zodpovednosti výrobcu/distribútora za nežiaduce účinky zdravotníckeho výrobku pred nákupom hromadne používaných zdravotníckych výrobkov 
priebežne
C.6 predložiť na rokovanie vlády informáciu o pripravovanej legislatíve Európskej únie týkajúcej sa prevencie a riadenia pandémie a ochrany zdravia
do 31. marca 2025
C.7    zabezpečiť, aby pri nákupe hromadne používaných vakcín, ktoré sú realizované priamo Ministerstvom zdravotníctva SR boli vopred negociované aj náklady za likvidáciu nespotrebovaných vakcín výrobcom
               priebežne
ministrovi zdravotníctva
ministrovi spravodlivosti 
ministrovi zahraničných vecí a európskych záležitostí
C.8 vyhodnotiť návrh znenia poslednej revízie textu Medzinárodných zdravotných      predpisov, preskúmať odborné a právne aspekty odmietnutia týchto predpisov a predložiť na rokovanie vlády návrhy možností v súvislosti s možným odmietnutím Medzinárodných zdravotných predpisov s vyhodnotením rizík pre Slovenskú republiku
              do 30. júna 2025 
ministrovi zdravotníctva
ministrovi financií
C.9   predložiť na rokovanie vlády návrh zákona o zriadení Fondu na odškodňovanie obetí očkovania na Covid-19 
do 31. decembra 2025

splnomocnencovi vlády SR pre preverenie procesu riadenia a manažovania zdrojov počas pandémie COVID-19
[bookmark: _GoBack]C.10 informovať vládu o výsledkoch analýzy retenčných šarží vakcín proti ochoreniu COVID-19 podľa metodiky v prílohe č. 8
do 31. marca 2025
 podpredsedníčke vlády a ministerke hospodárstva 
C.11 preveriť úroveň pripravenosti a zásob Správy štátnych hmotných rezerv SR v prípade ďalšej epidémie/pandémie 
                   priebežne 
vedúcemu Úradu vlády Slovenskej republiky
C.12 predložiť na rokovanie vlády novelizáciu Štatútu splnomocnenca vlády Slovenskej     republiky pre preverenie procesu riadenia a manažovania zdrojov počas pandémie COVID-19 s cieľom posilniť kompetencie splnomocnenca vlády Slovenskej republiky pre preverenie procesu riadenia a manažovania zdrojov počas pandémie COVID-19
                  do 31. marca 2025.
Vykonajú:	podpredsedníčka vlády a ministerka hospodárstva
minister zdravotníctva
minister financií
minister zahraničných vecí a európskych záležitostí
minister spravodlivosti
vedúci Úradu vlády SR
splnomocnenec  vlády SR pre preverenie procesu riadenia a manažovania zdrojov počas pandémie COVID-19
Na vedomie:	 Úrad verejného zdravotníctva SR
		 Úrad pre dohľad nad zdravotnou starostlivosťou
		 Štátny ústav pre kontrolu liečiv
		 Národné centrum zdravotníckych informácií

